stanford-oval/wikipedia huggingface dataset:
Július Haas

| Mitalit> Maa:   Tšekkoslovakia.Miesten jääkiekko.MM-kilpailut  | Mitalit> Maa:   Tšekkoslovakia.Miesten jääkiekko.MM-kilpailut  | Mitalit> Maa:   Tšekkoslovakia.Miesten jääkiekko.MM-kilpailut  | Maa:   Tšekkoslovakia> Miesten jääkiekko. |
| --- | --- | --- | --- |
|  Kultaa | Praha 1972 |  |  |
|  Pronssia | Tukholma 1970 |  |  |
Július Haas (s. 28. syyskuuta 1948 Žilina) on slovakialainen, Tšekkoslovakiaa edustanut jääkiekkoilija, pelipaikaltaan vasen laitahyökkääjä. Hän voitti Tšekkoslovakian maajoukkueessa maailmanmestaruuden Prahan MM-kisoissa 1972 ja saavutti MM-pronssia Tukholmassa 1970.
Haas voitti alle 19-vuotiaiden Euroopan-mestaruuden vuonna 1968. Hän teki turnauksessa viisi maalia ja antoi viisi maalisyöttöä. Ensimmäisissä aikuisten MM-kilpailuissaan Tukholmassa 1970 hän teki viisi maalia ja sai kaksi syöttöpistettä yhdeksässä ottelussa. Prahan MM-kisoissa 1972 hän pelasi joukkueensa kymmenestä ottelusta viidessä. Hän keräsi tehopisteitä kuuden maalin ja kolmen syötön verran mutta suurin osa niistä tuli kahdessa ottelussa viimeiseksi sijoittunutta Sveitsiä vastaan.
Haas edusti huippuvuosinaan 1967–1977 Slovan Bratislavaa. Viimeisinä pelivuosinaan hän pelasi alemmilla sarjatasoilla ja toimi myös valmentajana.
Júlio Endi Akamine

| Júlio Endi Akamine |
| --- | --- |

Henkilötiedot
Syntynyt: 20. marraskuuta 1962 (ikä 61) Garça, Brasilia
Ammatti:  titulaaripiispa
Muut tiedot
Aktiivisena:  1988-
Järjestö:  katolinen kirkko
Júlio Endi Akamine (s. 20. marraskuuta 1962) on brasilialainen roomalaiskatolinen piispa. Hänestä tuli Katolisen apostolaatin seuran (pallottiinit) jäsen 8. joulukuuta 1980, ja hän sai pappisvihkimyksen 24. tammikuuta 1988. Hänet nimitettiin São Paulon arkkihiippakunnan vihkipiispaksi sekä Thagamutan titulaaripiispaksi 4. toukokuuta 2011. Piispaksi vihkiminen seurasi 9. heinäkuuta. Pääkonsekraattorina toimi Odilo Pedro Scherer, jota avustivat Edmar Peron ja Tarcísio Scaramussa.
Jääpallon Super Cup

Super Cup on kansainvälinen miesten maajoukkueiden jääpallokilpailu, joka järjestettiin ensimmäisen kerran tammikuussa 2005 Lappeenrannassa. Sitä hallinnoi Kansainvälinen jääpalloliitto. Seuraava Super Cup myönnettiin niin ikään Lappeenrannalle ja järjestettiin jo joulukuussa 2005. Turnaukseen osallistuvat edellisten jääpallon maailmanmestaruuskilpailuiden parhaat maat, ja kilpailumuotona on yksinkertainen sarja.
Historia

I Super Cup järjestettiin Lappeenrannassa tammikuussa 2005. Ensimmäiseen turnaukseen osallistui kolme joukkuetta: Suomi hallitsevana maailmanmestarina, Ruotsi ja Venäjä. Voittajaksi selviytyi Ruotsi, Suomi oli toinen.
II Super Cupissa turnausta laajennettiin nelijoukkueiseksi, kun Venäjän MM-kilpailuissa 2005 kolmanneksi sijoittunut Kazakstan oli halukas osallistumaan kilpailuun maailmanmestari Ruotsin, Venäjän ja neljänneksi jääneen Suomen ohella. Kazakstan vetäytyi kuitenkin turnauksesta viime hetkellä, ja se korvattiin Venäjän kakkosjoukkueella. II Super Cupin voitti Venäjä Suomen jäädessä jälleen toiseksi. Kolmas oli Ruotsi.
Jääpallon III Super Cup järjestettiin joulukuussa 2009 Lappeenrannassa, ja turnauksessa pelasivat hallitseva maailmanmestari Ruotsi, Venäjä ja Suomi. Alkuperäisten suunnitelmien mukaan myös Mikkelin piti toimia turnauksen ottelupaikkakuntana ja isännöidä Suomi–Venäjä-maaottelua Hänninhaudan kentällä. Hänninhaudan rakennustöiden keskeytymisen vuoksi lokakuussa 2009 ottelu siirrettiin kuitenkin Lappeenrantaan. Ruotsi voitti turnauksen toisen kerran, Venäjä oli toinen ja Suomi kolmas.
Turnaukset ja voittajat

| Turnaus | Aika | Paikka | Voittaja |
| --- | --- | --- | --- |
| I Super Cup | tammikuu 2005 | Lappeenranta, Suomi |  Ruotsi |
| II Super Cup | joulukuu 2005 | Lappeenranta, Suomi |  Venäjä |
| III Super Cup | joulukuu 2009 | Lappeenranta, Suomi |  Ruotsi |
Turnaukset ja voittajat > Naiset

| Turnaus | Aika | Paikka | Voittaja |
| --- | --- | --- | --- |
| I Super Cup | joulukuu 2010 | Lappeenranta, Suomi |  Ruotsi |
Aiheesta muualla

Super Cupin viralliset sivut (Arkistoitu – Internet Archive)
Jure Šinkovec

| Mitalit | Mitalit | Mitalit |  |
| --- | --- | --- | --- |
|  Jure Šinkovec Holmenkollenilla 2008. |  Jure Šinkovec Holmenkollenilla 2008. |  Jure Šinkovec Holmenkollenilla 2008. |  |
Maa:   Slovenia
Miesten mäkihyppy
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Pronssia | Vikersund 2012 | joukkuekilpailu |  |
Jure Šinkovec (s. 3. heinäkuuta 1985) on slovenialainen mäkihyppääjä, joka kilpaili kansainvälisellä tasolla vuosina 2004–2016. Hän edusti SSK SAM Ihan -seuraa.
Šinkovec kuului Slovenian joukkueeseen, joka sai pronssia Vikersundin lentomäen MM-kilpailuissa 2012. Henkilökohtaisessa kilpailussa hän oli 26:s. Nämä olivat hänen ainoat arvokilpailunsa. Maailmancupissa hän kilpaili ensimmäisen kerran Kuusamossa marraskuussa 2005. Ensimmäisen pistesijansa hän saavutti oltuaan 21:s Sapporossa tammikuussa 2006. Parhaimmillaan hän sijoittui 11:nneksi niin ikään Sapporossa tammikuussa 2012. Hän kuului maailmancupin joukkuemäen voittaneeseen Slovenian joukkueeseen Oberstdorfin lentomäessä helmikuussa 2012. Continental cupissa hän voitti kolme osakilpailua. Kesä-GP-kilpailussa hän sijoittui parhaimmillaan toiseksi.
Aiheesta muualla

Kuvia tai muita tiedostoja aiheesta Jure Šinkovec Wikimedia Commonsissa
Jéssica Andrade

| Jéssica Andrade |
| --- | --- |
 Andrade 2018.
Henkilötiedot
Syntynyt: 25. syyskuuta 1991 (ikä 33) Umuarama, Paraná, Brasilia
Kansalaisuus:   Brasilia
Vapaaottelija
Lempinimi:  Bate Estaca
Aktiivisena:  2011–
Pituus:  157 cm
Paino:  57 kg
Painoluokka:  kääpiösarja (2011–2015) korsisarja (2016–2020, 2022–) kärpässarja (2020–2021)
Kätisyys:  oikea
Taistelutyyli:  nyrkkeily, brasilialainen jujutsu, thainyrkkeily
Seura:  Paraná Vale Tudo (2013–)
Tilastot
Ottelut:  31
Voitot:  22
– tyrmäyksellä:  9
– luovutuksella:  7
– päätöksellä:  6
Tappiot:  9
– tyrmäyksellä:  4
– luovutuksella:  2
– päätöksellä:  3
Jéssica Fernanda da Costa Andrade (s. 25. syyskuuta 1991 Umuarama, Paraná) on brasilialainen korsisarjan vapaaottelija. Hän oli UFC:n korsisarjan mestari toukokuusta elokuuhun 2019. Andrade pitää hallussaan myös UFC:n ennätystä muun muassa eniten otteluita naistensarjassa ja ainoa naisottelija, joka on kyennyt voittamaan ottelun kolmessa eri painoluokassa.
Saavutukset

Korsisarjan mestaruus (kerran)
Illan suoritus (neljästi, vs. Joanne Calderwood, Karolina Kowalkiewicz, Rose Namajunas ja Katlyn Chookagian)
Illan kamppailu (neljästi, vs. Angela Hill, Cláudia Gadelha ja Rose Namajunas kahdesti)
Eniten tyrmäyksiä naisten korsisarjassa (3)
Eniten otteluita naisten sarjassa (20)
Ainoa naisottelija, joka on voittanut ottelun kolmessa eri painoluokassa
Muualla

Andrade on pelattavana hahmona vapaaottelupeleissä EA Sports UFC 3 (2018) ja EA Sports UFC 4 (2020).
Júlio Ferreira

| Mitalit> Maa:  Portugali.Miesten taekwondo.Euroopan kisat  | Mitalit> Maa:  Portugali.Miesten taekwondo.Euroopan kisat  | Mitalit> Maa:  Portugali.Miesten taekwondo.Euroopan kisat  | Maa:  Portugali> Miesten taekwondo. |
| --- | --- | --- | --- |
|  Pronssia | Baku 2015 | -80 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Montreux 2016 | -74 kg |  |
Júlio Ferreira (s. 24. huhtikuuta 1994) on portugalilainen taekwondon Euroopan-mestari.
Ferreira saavutti 17-vuotiaiden EM-kilpailuissa pronssia 73 kg:n painoluokassa 2011. Hän voitti 21-vuotiaiden Euroopan-mestaruuden 74-kiloisissa 2012 ja sai samassa sarjassa pronssia 2014.
Ferreira saavutti Bakun Euroopan kisoissa 2015 pronssia 80 kg:n painoluokassa. Hän voitti 74-kiloisten Euroopan-mestaruuden Montreux'ssa 2016 kukistettuaan loppuottelussa kroatialaisen Toni Kanaetin pistein 5–3.
Ferreira on saavuttanut open-kategorian kilpailuissa 14 turnausvoittoa, kuusi kakkossijaa ja kymmenen kolmossijaa. Hän saavutti Napolin universiadeissa 2019 pronssia 74 kg:n painoluokassa.
Jussi Vänttinen

Jussi Vänttinen on suomalainen baritoni.
Jussi Vänttinen voitti vuoden 2019 Lappeenrannan laulukilpailuiden miesten sarjan. Vänttinen on toiminut vuodesta 2023 alkaen Lemin musiikkijuhlien taiteellisena johtajana.
Jussi Vänttinen aloitti musiikkiharrastuksensa varsin vanhalla iällä mentyään mukaan sekakuoroon. Sieltä hän sai kipinän laulamiseen ja pyrki Laajasalon opiston kautta Helsingin konservatorioon. Hän on opiskellut Sibelius-Akatemiassa Sirkku Wahlroos-Kaitilan johdolla sekä Tukholman Operahögskolanissa.
Ohjelmisto > Oopperarooleja:

Moralés, G. Bizet: Carmen
Starveling, B. Britten: A Midsummer Night's Dream
Tarquinius, B. Britten: The Rape of Lucretia
Enrico, G. Donizetti: Il Campanello
Georg Carl von Döbeln, S. Fagerlund: Döbeln
Melisso, G. F. Händel: Alcina
Willem, tutkintatuomari, setä Albert, Heinrich Block, Renato sekä lainvartija, P. Korpijaakko: Oikeusjuttu
Graf Danilo, F. Lehár: Die lustige Witwe
Don Giovanni, W. A. Mozart: Don Giovanni
Kreivi, W. A. Mozart: Le nozze di Figaro
Ben, G. C. Menotti: The Telephone
Agamemnon, J. Offenbach: La Belle Hélène
Ping, G. Puccini: Turandot
Kalligrafi ja Kazuo Noguchi, U. Pulkkis: I väntan på en jordbävning
Aeneas, H. Purcell: Dido & Aeneas
Nuori Aleksis, E. Rautavaara: Aleksis Kivi
Fiorello, G. Rossini: Il barbiere di Siviglia
Gunther, O. Straus: Die lustige Nibelungen
Basso, I. Stravinsky: Renard
Leevi, K. Tikka: Rakkaus on väkevä kuin kuolema
Ohjelmisto > Konserttiohjelmistoa

J. S. Bach: Weihnachtsoratorium BWV 248
J. Brahms: Ein deutsches Requiem op. 45
G. Rossini: Petite Messe Solennelle
Ohjelmisto > Laulusarjoja

V. Agopov: Offrets timme
M. Ravel: Don Quichotte à Dulcinée
F. Schubert: Schwanengesang D 957
R. Schumann: Dichterliebe op. 48
R. Schumann: Liederkreis op. 24
Kafir

Kafir (arab. كافر‎, kafir; mon. كَافِرُونَ kafiruna, كفّار kuffar tai كَفَرَة kafarah) tai kafferi on arabiankielinen halventava sana. Se tarkoittaa henkilöä, joka osoittaa kiittämättömyyttä (kufr) Jumalalle. Kaafir (monikossa 'kuffar') on uskoton, joka kieltää islaminuskon tai ainakin osan siitä. Käsitteen vastakohta on mu'min eli uskova.
Islamilainen šarialaki sisältää runsaasti määräyksiä siitä, miten uskottomiin (kafir) tulee suhtautua. Klassisen lainsäädännön mukaan heidän tulee kääntyä islamiin välttyäkseen kuolemalta. Poikkeuksena ovat "kirjan kansat", millä tarkoitetaan lähinnä juutalaisia, kristittyjä ja Persian zarathustralaisia. Heidät hyväksytään islamilaisen valtion toisen luokan kansalaisiksi, jos he suostuvat ottamaan vastaan "suojellun" eli dhimmin aseman, joka määritellään tarkemmin muun muassa Umarin sopimuksessa.
Lopun aikojen tuloa ennakoi Antikristuksen (ad-Dajjal) saapuminen. Muhammedin mukaan Antikristuksella on vain yksi silmä, ja  hänen otsaansa on kirjoitettu sana kafir.
Kafferit

1400-luvulta lähtien muslimit puhuivat Afrikassa kaffereista, millä he tarkoittivat alueen mustia ei-muslimeja, joita he myivät orjiksi Eurooppaan ja Lähi-itään.  Ilmaisu siirtyi muun muassa eurooppalaisiin eläinten nimiin kafferikiitäjä ja kafferipuhveli. Vuoden 2018 nimistöuudistuksessa kafferikiitäjän nimeä pidettiin rasistisena ja linnun uudeksi  nimeksi tuli häätökiitäjä  Nisäkkäiden nimistötoimikunta on ehdottanut kafferipuhvelin nimeämistä afrikanpuhveliksi.
Mustia orjia myydään Jemenissä. Arabialainen käsikirjoitus (1236–1237).
KSR2 (geeni)

KSR2 on nisäkkäiden geeni, joka ohjaa KSR2-proteiinin tuotantoa. Mutaatio geenissä aiheuttaa ylipainoisuutta, koska se vähentää ERK reseptorin signalisointia muihin reseptoreihin ja se aiheuttaa glukoosin ja rasvahappojen hapettumisen vähenemisen.
KSR2 mutaatio vähentää glukoosin ja rasvahappojen hapettumista, mutta nopeuttaa kasvuntekijän EGF prosessia mikä lisää solujen kasvua.
KSR2 mutaatio myös säätelee miten elimistö käyttää energiaa ja se aiheuttaa myös insuliiniresistenssiä mikä aiheuttaa yleensä2:nen tyypin diabetesta. Mutta se voi myös aiheuttaa vain lihavuutta ja KSR2 mutaation vaikutteihin yleensä voivat myös vaikuttaa sen ns. "tytärgeenit" mitä ovat MRAP2 ja FTO geenit.
Júlio Sérgio

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 8. elokuuta 1978 (ikä 46)
Syntymäpaikka: Ribeirao Preto, Brasilia
Pelipaikka: maalivahti
Pituus: 187 cm
Seura
Seura: Roma
Pelinumero: -
Junioriseurat
1995-1998: Botafogo-SP
Seurat
| Vuodet | Seura | O | (M) |
| 1998-1999 | Botafogo-SP | 2 | (0) |
| 1999-2000 | Juventude | 20 | (0) |
| 2003-2005 | Santos | 41 | (0) |
| 2006 | Juventude | 0 | (0) |
| 2006– | Roma | 49 | (0) |
| 2011-2012 | → Lecce (laina) | 10 | (0) |
 Seurajoukkueuran tilastot kattavat vain kansalliset sarjat, päivitetty 12. Kesäkuuta 2012.
Julio Sergio (s. 8. marraskuuta 1978, Ribeirao Preto) on brasilialainen jalkapalloilija, joka pelaa maalivahtina Italian Serie A:n AS Romassa.
KSK

KSK voi tarkoittaa seuraavia:
KSK, Kommando Spezialkräfte, Saksan puolustusvoimien erikoisyksikkö
KSK Beveren, Koninklijke Sportkring Beveren, belgialainen jalkapalloseura
KSK, Kromi-albuilla vuonna 2002 julkaistu Saran kappale
KSK-lause (kulma-sivu-kulma), kolmioiden yhtenevyyttä koskeva geometrian lause.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”KSK”, voi hakea sivunnimihaulla, laajalla sivunnimihaulla tai tekstihaulla.
Kahdeksikko (solmu)

Kahdeksikko
Kahdeksikko on päättösolmu, jota käytetään köyden päässä estämään köyttä kulkemasta esimerkiksi rissan tai silmukan läpi. Solmusta käytetään myös nimeä viulusolmu. Kahdeksikko on yksinkertaista solmua parempi, koska se on helpompi avata.
Kiipeilijöiden käyttämä kerrattu kahdeksikko.
Kerrattu kahdeksikko on kiipeilyssä paljon käytetty solmu, jolla kiipeilijä kiinnittää itsensä varmistusköyteen. Solmu tehdään tekemällä köyteen löysä kahdeksikko noin 75 senttimetrin päähän köyden päästä, pujottamalla köyden pää valjaiden läpi ja kertaamalla pää takaisin solmuun. Symmetrisenä solmuna kahdeksikosta on helppo nähdä onko se tehty oikein. Suuren kokonsa ansiosta se on avattavissa, vaikka kiipeilijä olisi pudonnut köyteen koko painollaan, ja terävien mutkien välttäminen tekee solmusta myös vahvan.
Kahdeksikko on myös Savoijin kuningashuoneen heraldinen tunnus (ital. Nodo Savoia). Tässä merkityksessä siihen liittyy myös sanonta ”luja muttei puristava”.[lähde? ]
Hamato Yoshi

| Hamato Yoshi |
| --- | --- |
 Hamato Yoshi vuonna 1984.
Luoja(t):  Kevin Eastman Peter Laird
Kustantamo:  Mirage Studios
Ensiesiintyminen:  Teenage Mutant Ninja Turtles nro 1 (toukokuu 1984)
Henkilötiedot
Oikea nimi:  Hamato Yoshi
Status:  kuollut
Ryhmäsidokset:  Jalkaklaani
Voimat:  ninjutsun mestari
Suhteet
Sukulaiset:  Shen (vaimo)
Hamato Yoshi (jap. 濱戸喜) on IDW-kustantamon sarjakuvissa esiintyvä keskiajalla vaikuttanut japanilainen ninja, joka myöhemmin muuttui jälleensyntymisen myötä Mestari Tikuksi. Alun perin Mirage Studios -kustantamon sarjakuvissa hän oli Mestari Tikun isäntä. Kevin Eastmanin ja Peter Lairdin luoma hahmo esiintyi ensimmäisen kerran vuonna 1984 Teenage Mutant Ninja Turtles -sarjakuvalehden ensimmäisessä numerossa.
Sarjakuva

Hamato Yoshi oli korkea-arvoinen varjosoturi japanilaisessa salamurhaorganisaatiossa Jalkaklaanissa. Hänellä oli lemmikkirotta, joka myöhemmin tunnetaan nimellä Tikku, joka usein matki Yoshin ninjutsu-harjoituksia. Yoshin elämä muuttui rakastuessaan naiseen nimeltä Tang Shen, kun mustasukkaiseksi heittäytynyt Oroku Nagi halusi kostaa viedessään myös hänen ihannoimansa naisen. Yoshi ja Nagi olivat muutenkin erittäin kilpailuhenkisiä keskenään. Nagi oli eräänä iltana saapunut Shenin luokse ja vaatinut naista rakastamaan häntä, mutta nainen kieltäytyi ja Nagi suuttuneena alkoi hakkaamaan Sheniä. Yoshi sattui paikalle ja puolusti naista, mutta joutui tappamaan Nagin tappelun päätteeksi. Oman jäsenen tappamista ei suvaittu Jalkaklaanin sisällä ja Yoshi karkotettiin pois klaanista. Hän muutti Yhdysvaltoihin, New Yorkiin yhdessä Shenin ja lemmikkirottansa kanssa. Vuosia myöhemmin Oroku Nagin nuorempi veli Oroku Saki oli noussut klaanin arvovaltaan ja sai johtaa omaa jalkaklaania Yhdysvalloissa. Tämä antoi tilaisuuden hautomalleen kostolle ja kävi tappamassa ensin Shenin Yoshin kotona ja myöhemmin töistä kotiin saapuneen Hamato Yoshin kotiovellaan.
Yoshin lemmikkirotta Tikku karkasi sittemmin kadulle ja eksyi viemäriin, kun neljä kilpikonnaa putosivat viemäriin erään mutaatiokanisterin kanssa. Tämä aiheutti muutoksen rotassa ja kilpikonnissa jotka muuttuivat antropomorfiseen muotoon. Tikku opetti 13 vuoden ajan kilpikonnille ninjutsua ja lähetti heidät Oroku Sakin eli Silppurin perään kostamaan isäntänsä Yoshin kuoleman.
Vuosia myöhemmin Turtlesit kohtasivat erään naisninjan, jolla oli hallussaan Silppurin rautakinnas. Nainen vannoi tappavansa Turtlesit hänen perhettään vastaan tehdyistä Hamato Yoshin rikoksista.
Sarjakuva > IDW

Vuonna 2011 uudistetussa Turtles-sarjakuvissa Hamato Yoshi oli keskiajalla jalkaklaanin jäsen yhdessä Oroku Sakin kanssa. Yoshi oli erittäin impulsiivinen ja aiheutti usein ongelmia klaaninsa sisällä tappelemalla muiden kanssa. Klaanin johtaja Masato käski eräänä päivänä häntä meditoimaan ja miettimään impulsiivisuuttaan. Meditoinnin aikana Yoshi tapasi Tang Shenin, jonka kanssa hän alkoi viettämään aikaa huomattuaan, että hänen vihansa oli poissa. Yoshi meni myöhemmin naimisiin Tang Shenin kanssa. Kaikki kuitenkin muuttui takaisin huonompaan suuntaan, kun Yoshi ja Saki saivat tehtäväkseen salamurhata Lordi Ochin. Saki ei halunnut noudattaa senseinsä Masaton suunnitelmaa ja suostutteli Yoshia kuuntelemaan hänen suunnitelmaansa. Yoshi onnistui tehtävässään salamurhata Ochi, mutta tehtävä osoittautui vaarallisemmaksi, kuin oli tarkoitus ja Yoshi oli menettää henkensä. Yoshi alkoi kuitenkin elämään jälleen rauhallisemmin, kun hänen vaimonsa Tang Shen sai neljä lasta parin vuoden aikana. Vuosien jälkeen Sakin noustua jalkaklaanin johtavaksi ninjaksi hän päätti muuttaa kunniakkaan klaanin vallanhimoiseksi ja sotaisaksi. Yoshi vastusti muutosta, jonka seurauksena hänet yritettiin salamurhata. Pieni ryhmä salamurhaajia tunkeutui hänen taloonsa, mutta onnistuivat murhaamaan vain Yoshin vaimon. Yoshi pakeni vaimonsa viimeisen toivomuksen vuoksi lastensa kanssa kauas pois vuorille. He elivät vuorilla hyvin niukasti. Vuosien jälkeen Silppuri ja hänen miehensä löysivät Yoshin ja hänen lapsensa. Silppuri mestautti heidät kaikki, mutta sitä ennen Yoshi vannoi kostavansa Silppurin teot. Sittemmin kuolemansa jälkeen hän oli jälleensyntymisen kautta muuttunut rotaksi, joka oli Baxter Stockmanin laboratorion koe-eläin. Erään onnettomuuden myötä hän muuttui hybridirotaksi ja huomasi olevansa palannut takaisin maailmaan saadakseen kostonsa Oroku Sakille.
Muissa medioissa > Animaatio > Turtles – mutanttikilpikonnat

Hamato Yoshi esiintyi vuoden 1987 Turtles – mutanttikilpikonnat sarjassa, jossa hänen tarinaa oli hieman muokattu. Hahmon äänenä toimi Peter Renaday. Yoshi oli kunniallinen ninja, kunnes eräänä päivänä Oroku Saki kiinnitti hänet puukolla harjoitusasustaan kiinni dojon seinään, eikä Yoshi voinut kumartaa senseilleen. Tämä koettiin suurena loukkauksena ja kaiken huipuksi kun Yoshi otti puukon pois, hänet luultiin aikovan murhata sensei. Yoshi karkotettiin klaanista ja sen jälkeen hän muutti pois Japanista New Yorkiin, jossa hän asettui kaupungin viemäreihin asumaan. Elettyään pitkään viemäreissä hän sai ystäviä rotista, joita vilisi viemäristössä. Kerran Yoshi löysi neljä pientä kilpikonnaa, jotka oli vahingossa pudotettu viemäriin. Eräänä päivänä Yoshi huomasi kaduilta palatessaan kilpikonnien olevan violetin liejun peitossa. Siistittyään kilpikonnat Yoshi altistui itsekin oudolle aineelle ja kilpikonnien tavoin koki muodonmuutoksen. Yoshista tuli ihmisrotta, koska oli viimeksi ollut rottien kanssa. Samalla hän nimesi itsensä Tikuksi.
Muissa medioissa > Animaatio > Teini-ikäiset mutanttininjakilpikonnat (2003)

Vuoden 2003 sarjassa Hamato Yoshi esiintyi ensimmäisellä tuotantokaudella Mestari Tikun takaumissa. Hän sai myöhemmin sarjan neljännellä tuotantokaudella oman jakson "Mestari Yoshin tarina". Sarjassa Yoshin äänenä toimi Eric Stuart.
Hamato Yoshi oli orpo, joka asui Japanin kaduilla 1960-luvulla. Tuolloin hänen paras ystävänsä oli Yukio Mashimi, joka mielellään varasti muilta ihmisiltä. Eräänä päivänä Yoshi palautti viiden jenin kolikon vanhalle miehelle nimeltä Ikuinen. Mies oli kiitollinen ja päätti ottaa molemmat pojat huostaansa ja kasvattaa heidät kuten omia lapsiaan, opettamalla heille myös ninjutsua. Molemmat pojat rakastuivat Tang Sheniin,  naiseen, joka oli Ikuisen toinen huostaan ottamansa orpo. Shen ihastui Yoshiin, jonka kanssa he viettivät usein aikaansa.
Eräänä yönä Yoshi, Shen ja Mashimi näkivät ninjojen hyökänneen yksinään olleen miehen kimppuun. Yoshi ja Mashimi päättivät tulla apuun ja tappelivat ninjoja vastaan, jotka lopulta pakenivat paikalta. Mies paljastui olevan Utromi nimeltä Mortu, joka paljasti salaisuutensa ja pyysi kaksikkoa hänen muukalaisrotunsa vartijoiksi (kutsuttu myös valvojiksi). Molemmat hyväksyivät tarjouksen, vaikka Ikuinen kielsi heitä tekemästä niin. Vartijoina Yoshi edistyi harjoituksissaan paremmin kuin Mashimi, joka ei tuntunut kehittyvän ollenkaan. Vihoissaan Mashimi murhasi Shenin ja petti Utromit siirryttyään Silppurin palvelukseen. Yoshi sai myöhemmin selville Shenin kuolleen ja ryntäsi Jalkaklaanin linnoitukseen, jossa hän tappoi Mashimin. Utromien Japanin tukikohdan paljastuessa Silppurille he muuttivat New Yorkiin, jossa he rakensivat uuden tukikohdan peitenimelle TCRI. Yoshi matkasi heidän mukanaan ja otti mukanaan Shenin lemmikkirotan ja nimesi sen Tikuksi, muistuttaakseen vihojen tikuista, jotka ajoivat hänet murhaamaan Mashimin. Silppuri oli kuitenkin seurannut Yoshia ja pakotti New Yorkissa paljastamaan Utromien piilopaikan. Yoshin kieltäytyessä Silppuri tappoi hänet.
Muissa medioissa > Animaatio > Teini-ikäiset mutanttininjakilpikonnat (2012)

Vuoden 2012 sarjassa Hamato Yoshi menetti vaimonsa, Tang Shenin, sekä tyttärensä, Miwan, kun Yoshin ja Shenin rakkautta kadehtiva Oroku Saki hyökkäsi hänen kotiinsa ja aiheutti tulipalon.
Tapahtuneen jälkeen Yoshi muutti New Yorkiin ja osti lemmikeiksi neljä kilpikonnaa. Mutta matkalla hän kohtasi mustapukuisia miehiä (jotka paljastuivat myöhemmin valepukuisiksi Kraangeiksi) ja joutui taisteluun näitä vastaan. Taistelun aikana Yoshi ja kilpikonnat altistuivat Kraangien luomalle mutageenille. Kilpikonnat mutatoituivat ihmismäisiksi ja Yoshi muuttui rotaksi, joka käytti nimeä Tikku.
Vuosia myöhemmin Tikku kohtasi jälleen Oroku Sakin alias Silppurin, joka paljasti pelastaneensa Miwan tulipalosta ja kasvattaneen tämän omana tyttärenään nimellä Karai.
Muissa medioissa > Elokuvat

Hamato Yoshi esiintyi vuoden 1990 elokuvassa Mestari Tikun Aprilille kertomassa tarinassa. Yoshi ja Oroku Saki olivat Jalkaklaanissa kilpailuhenkisiä keskenään ja tilanne muuttui hankalammaksi, kun molemmat olivat rakastuneet samaan naiseen, Tang Sheniin. Oroku Saki haastoi Yoshin kaksinkamppailuun, jossa voittaja saisi naisen. Shen kuitenkin suostutteli Yoshia lähtemään Yhdysvaltoihin välttääkseen kamppailun Sakia vastaan. Saki ei suostunut hyväksymään pakenemista ja kosti tappamalla Yoshin ja Shenin.
Muissa medioissa > Videopelit

Yoshi on pelattavana hahmona vuoden 2003 Teenage Mutant Ninja Turtles -pelissä, paitsi käsikonsoliversioissa.
Hahmoa näytelleet

| Vuodet | Näyttelijät | Sarjat |
| --- | --- | --- |
| 1987 | Peter Renaday | Turtles – mutanttikilpikonnat |
| 2003, 2006 | Eric Stuart | Teini-ikäiset mutanttininjakilpikonnat |

Hamato Yoshi ja Tikku häkissä.